《次刘叔子总干夜坐感秋韵》
宋代·戴炳

秋风远客叹飘零，满镜吴霜故故明。酒盏论心疏旧约，诗筒到眼快新评。

短檠伴我夜深静，长笛何人月下横。步绕空庭吟未竟，隔林鸲鹆又传更。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。